

REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNICA**

KLASA: 940-04/24-01/04

URBROJ: 2170-6-5-1-24-07

Delnice, 19. prosinca 2024.g.

Na temelju članka 35. stavaka 2. Zakona o vlasništvu i drugim stvarnim pravima „Narodne novine“ 91/96, 68/98, 137/99, 22/00, 73/00, 114/01, 79/96, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 4. Odluke o gospodarenju zemljištem u vlasništvu Grada Delnica („Službene novine Grada Delnica“ 07/24 i 10/24), sve na osnovi temeljne Odluke Gradskog vijeća Grada Delnica o raspisivanju javnog nadmetanja za prodaju nekretnina (zemljišta) u vlasništvu Grada Delnica od 30.10.2024. godine, na prijedlog Komisija za raspolaganje zemljištem u vlasništvu Grada Delnica od 09. prosinca 2024. godine, Gradonačelnica Grada Delnica donosi

**O D L U K U**

**o odabiru najpovoljnijeg ponuditelja**

**za prodaju nekretnine (zemljišta) u vlasništvu Grada Delnica**

/doli, livada, u naravi građevinsko zemljište /

Članak 1.

Gradsko vijeće Grada Delnica dana 30.10.2024. godine donijelo je Odluku o raspisivanju javnog nadmetanja za prodaju nekretnina (zemljišta) u vlasništvu Grada Delnica, oznake k.č.br. 1395/76, upisane u zkul. 2716 k.o. Delnice I, površine 785 m2, koji je objavljen na web stranici te oglasnoj ploči Grada Delnica dana 21.11.2024. godine, istog dana kada je objavljena i obavijest o raspisivanju javnog natječaja u Novom listu.

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), [k.č.br](http://k.xn--bea.br/). se nalazi u građevinskom području naselja Delnice, prema Urbanističkom planu uređenja građevinskog područja naselja Delnice, područja poslovne namjene K-1-1 i K-2-2 ( SN PGŽ 07/05, 23/11, SN GD 2/16, 3/17 i 3/23) namjena je M-1 mješovita, pretežito stambena; zemljište je opremljeno komunalnom infrastrukturom (nerazvrstana cesta, javna rasvjeta, oborinska odvodnja, fekalna kanalizacija), te postoji mogućnost priključka na vodovod, struju, te telekomunikacijsku mrežu.

Početna kupoprodajna cijena, tj. vrijednost zemljišta iz točke 2. ove Odluke iznosi 34.485,05 €, sve prema Procjembenom elaboratu Vedrane Knežević dipl.ing.građ., stalnog sudskog vještaka za graditeljstvo i procjenu nekretnina iz Ogulina, čija je oznaka broj elaborata PE-24/2023 od listopada 2023. godine te pozitivnog mišljenja Procjeniteljskog povjerenstva PGŽ od 05. veljače 2024. godine.

Članak 2.

Rok za dostavu prijave za nadmetanje bio je 8 dana od dana objave u dnevnom tisku, tj. do 29. studenog 2024. godine.

Za navedenu nekretninu stigla je jedna formalno ispravna ponuda za nadmetanje i to od ponuditelja Marijana Marekovića iz Zagreba, Dobri dol 46, zaprimljena u pisarnici grada 25.11.2024. u 11,40 sati

U ponudi je dostavljeno:

1.Potpisan „Zahtjev za sudjelovanje u javnom nadmetanju“ u kojem je navedeno ime i prezime natjecatelja i prebivalište (za fizičku osobu) te oznaka rednog broja zemljišta za koji se podnosi prijava, naziv banke i broj računa radi povrata jamčevine,

2.Dokaz o uplaćenoj jamčevini,

3.Preslika osobne iskaznice (za fizičku osobu iz RH).

4.Potvrda nadležnog tijela Grada Delnica vezano uz nepostojanje dugovanja prema Gradu Delnicama,

5.Vlastoručno potpisanu suglasnost za fizičke osobe za obradu osobnih podataka.

Članovi Komisije za raspolaganje zemljištem u vlasništvu Grada Delnica, utvrdili su da ponuditelj Marijan Mareković ispunjava uvjete za nadmetanje (čl. 12. st. 4. Odluke o gospodarenju zemljištem u vlasništvu Grada Delnica „Službene novine Grada Delnica“ 07/24 i 10/24), te obzirom da se radi o samo jednom natjecatelju koji ispunjava uvjete, članovi Komisije za raspolaganje zemljištem u vlasništvu Grada Delnica konstatiraju da se u ovom slučaju primjenjuje odredba članka 14. stavka 4. Odluke o gospodarenju zemljištem u vlasništvu Grada Delnica koja propisuje kada se na javni poziv za javno nadmetanje prijavio samo jedan prijavitelj, te će se postupak provesti po pravilima za provođenje javnog natječaja.

U daljnjem postupku, ponuditelj je za navedenu nekretninu ponudio cijenu od 35.000,00 eura.

Uz obvezu plaćanja kupoprodajne cijene, ponuditelje je prihvatio sve ostale natječajne uvjete što je u ovom slučaju slijedeće:

1. Ishoditi građevinsku dozvolu najkasnije u roku od 12 mjeseci od dana sklapanja Ugovora o kupoprodaji nekretnine,

2. Najkasnije u roku od 120 dana od dobivanja građevinske dozvole započeti s radovima njezine izgradnje, uz obvezu dostave gradu pisana obavijesti o tome,

3. U skladu sa važećim propisima kojima se regulira gradnja, izvršiti gradnju najkasnije u roku 10 godina.

4. Kupoprodajni ugovor sadrži odredbu o zabrani otuđenja i opterećenja nekretnine do dovršetka gradnje.

5. Kupoprodajni ugovor sadrži i odredbu da u slučaju nepridržavanja posebnih odredbi iz ovog nadmetanja, kupac gubi pravo na povrat uplaćene kupoprodajne cijene, a kupoprodajni se ugovor raskida što znači da se na nekretnini koja je predmet prodaje, bez ikakvog dopuštenja kupca, opet upisuje pravo vlasništva Grada Delnica.

Članak 3.

Ukupna kupoprodajna cijena od 35.000,00 eura umanjuje se za plaćeni iznos jamčevine u iznosu od 8.621,26 eura, što znači da je kupac dužan uplatiti još 26.378,74 eura na IBAN: HR9824020061806900005, model HR24 s pozivom na broj: 7757-OIB kupaca, u roku od 30 dana od dana sklapanja kupoprodajnog ugovora.

Uz kupoprodajnu cijenu, a kako je u javnom natječaju i navedeno, u roku od 30 dana kupac još plaća:

a) Troškove sklapanja i ovjere kupoprodajnog ugovora te

b) Porez na promet nekretnina.

Članak 4.

Ukoliko najpovoljniji ponuditelj odustanu od ponude ili ne sklopi ugovor u propisanom roku gubi pravo na povrat jamčevine.

Nekretninama se raspolaže u stanju »viđeno-kupljeno«.

Rok zaključenja ugovora o kupoprodaji najkasnije je unutar 30 dana od odabira najpovoljnijeg ponuditelja.

Članak 5.

Ova odluka stupa na snagu danom donošenja i objaviti će se na web stranici Grada Delnica.

**Gradonačelnica Grada Delnica**

Katarina Mihelčić, dipl. ing. agr.